Document ID: 32003R0411

Komisijas Regula (EK) Nr. 411/2003
(2003. gada 5. marts),
ar kuru groza Regulu (EK) Nr. 805/1999, ar ko paredz dažus pasākumus, lai īstenotu Padomes Regulu (EK) Nr. 718/1999 par Kopienas flotes jaudas politiku iekšējo ūdensceļu pārvadājumu veicināšanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 718/1999 (1999. gada 29. marts) par Kopienas flotes jaudas politiku iekšējo ūdensceļu pārvadājumu veicināšanai [1], jo īpaši tās 7. pantu,
tā kā:
(1) Atbilstoši Regulai (EK) Nr. 718/1999 un pēc apspriešanās ar dalībvalstīm un organizācijām, kuras pārstāv iekšējo ūdensceļu transportu Kopienas līmenī, Komisija nosaka noteikuma "vecs pret jaunu" attiecības sauskravas kuģiem, tankkuģiem un stūmējkuģiem.
(2) Komisijas Regulā (EK) Nr. 805/1999 (1999. gada 16. aprīlis), ar ko paredz dažus pasākumus, lai īstenotu Padomes Regulu (EK) Nr. 718/1999 [2], noteiktas attiecības, kas saskaņā ar noteikumu "vecs pret jaunu" piemērojamas no 1999. gada 29. aprīļa.
(3) Šīs attiecības pastāvīgi un vienmērīgi jāsamazina, lai tās pēc iespējas ātrāk, un, vēlākais, līdz 2003. gada 29. aprīlim būtu vienādas ar nulli atbilstoši 4. panta 2. punktam Regulā (EK) Nr. 718/1999.
(4) Noteikuma "vecs pret jaunu" attiecības tika samazinātas 2000., 2001. un 2002. gadā ar Komisijas Regulām (EK) Nr. 1532/2000 [3], (EK) Nr. 997/2001 [4] un (EK) Nr. 336/2002 [5].
(5) Noteikuma "vecs pret jaunu" attiecības tagad jāsamazina līdz nullei sauskravas kuģiem, tankkuģiem un stūmējkuģiem no 2003. gada 29. aprīļa atbilstoši Regulas (EK) Nr. 718/1999 4. panta 2. punkta otrajam teikumam.
(6) Tāpēc attiecīgi jāgroza Regula (EK) Nr. 805/1999.
(7) Šajā regulā noteiktie pasākumi saskan ar atzinumu, kuru sniegusi Kopienas flotu jaudas un veicināšanas politikas ekspertu grupa, kas izveidota saskaņā ar Regulas (EK) Nr. 805/1999 6. pantu,
IR PIEŅĒMUSI ŠO REGULU.
1. pants
Ar šo Regulu (EK) Nr. 805/1999 groza šādi:
1. Regulas 4. panta 1. punktā attiecību "0,30:1" aizstāj ar attiecību "0:1";
2. Regulas 4. panta 2. punktā attiecību "0,45:1" aizstāj ar attiecību "0:1";
3. Regulas 4. panta 3. punktā attiecību "0,125:1" aizstāj ar attiecību "0:1".
2. pants
Šī regula stājas spēkā 2003. gada 29. aprīlī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 5. martā

Labels: 8